Аҧсадгьыл ахь ахынҳәразы аминистрреи Аҧсны Аҵареи аҭҵаарадырреи рзы аминистрреи рыбжьара аиқәшаҳаҭра анапы аҵаҩуп. Иазԥхьагәанаҭои ари аиқәшаҳаҭра, иарбан зҵаарақәоу иаӡбарц иалшо - абри атәы арадио Sputnik иазеиҭеиҳәеит Аԥсны Арепатриациазы аминистр Беслан Дбар.
Аԥсны ахада иалхрақәа инарымаданы Ҭырқәтәыла абжьыҭара амҩаԥгара хымԥадатәиума? Абри азҵааразы адырраҭара "Коӷониаԥҳа лымҩаду" аҟны игәаанагара иҳәеит ауаажәларратә усзуҩ, Аҷандара ақыҭа ахадас иҟаз Витали Џьениа.
Ҳаԥхьа ишьҭоу Аԥсны ахада иалхрақәа аҳәаанырцә инхо ҳџьынџьуаа ралархәра қьарс иалоузеи, хықәкыла Ҭырқәтәыла уаанӡагьы имҩаԥыргахьоу абжьыҭира хымԥадатәиума? Абри азҵааразы адырраҭара "Коӷониаԥҳа лымҩаду" аҟны игәаанагара иҳәеит "Жәларбжьаратәи афонд Аԥсны" ахада Сонер Гогәуа.
Шьамтәыла ииз ҳџьынџьуаҩ Шьараф Маршьан Sputnik иеиҭаз аинтервиу аҟны еиҭеиҳәеит Голантәи аҳаракырақәа иахьрыҵаркуа иҟаз аԥсуа қыҭа Мумсие игәыбылра заду.
Аԥсадгьыл ахь архынҳәразы аминистрреи Ажурналистцәа реидгылеи Аԥсны АИХ рзы аицлабра еицымҩаԥыргоит 2017 шықәса раахыс.
Аԥсадгьыл ахь архынҳәразы аусбарҭа еиҿкаауижьҭеи 26 шықәса ахыҵра иазку аныҳәатә еиԥылара мҩаԥган Аҟәа, хәажәкыра 25 рзы. Ари арыцхә инамаданы, Аԥсны жәлар Рџьынџьтәылатә еибашьра аветеранцәа - аԥсуа диаспора ахаҭарнакцәа 75-ҩык амедалқәа ранаршьеит. Аиԥылара далахәын Аԥсны Ахада Рауль Ҳаџьымба.
Аԥсны Аԥсадгьыл ахь архынҳәразы аминистр Беслан Дбар, аилак аԥҵара 26 шықәса ахыҵра инамаданы иеиҿкааз аиԥылараҿы иазгәеиҭеит ҳдиаспора ахаҭарнакцәа ҳтәыла аҩнуҵҟатәии адәныҟатәии аполитикаҿы иҷыдоу аҭыԥ шааныркыло.
Аԥсны Арепатриациазы аусбарҭа 26 шықәса ахыҵра инамаданы гәыԥҩык ҳџьынџьуаа иранашьан Аԥсны Аџьыџьтәылатәи еибашьра амедальқәа. Атәыла ахада Рауль Ҳаџьымба иажәахә аҿы иазгәеиҭеит Аԥсны аргылараҿы ҳџьынџьуаа хәы змаӡам алагала шыҟарҵо атәы.
Аԥсадгьыл ахь архынҳәразы аминистрра 26 шықәса ахыҵра азгәаҭан Аҟәа, хәажәкыра 25 рзы.
Ҭырқәтәылантәи шықәсқәак раԥхьа зҭоурыхтә ԥсадгьыл ахь нхара ҳәа иааз Еркәыт Аӡынба игәҭахәыцрақәа.
Аԥсны Жәлар Реизара адепутат Леонид Чамагәуа арадио Sputnik аҟны еиҭеиҳәеит Аԥсны адемографиатә ҭагылазаашьа аиӷьтәразы Арепатриациа аминистрра лшарас иаҭатәу ҳәа ииԥхьаӡо атәы.
Ҭырқәтәылатәи Ареспубликаҿы иҟоу Азинмчра нагӡа змоу Аԥсны Аҳәынҭқарра ахаҭарнак Вадим Ҳаразиа арҭ амшқәа рзы Аԥсны дааны дыҟоуп. Ҳдиаспореи ҳареи ҳаимадареи ҳусеицуреи инарымаданы аиҳабыра рхаҭарнакцәеи иареи злахәыз аиԥыларақәа мҩаԥысит, арепатриациа иадҳәалаз азҵаарақәа жәпакы ирзааҭгылеит, иара убас ахаҭарнакра имҩаԥнаго аусурақәа ртәы дрылацәажәеит.
Ашьхақәа ирыбжьаку, аиаҵәара иамҽхаку, ашәҭқәеи аҵиаа ссирқәеи ирыгәҭылаку "Џьанаҭ" захьӡу, Ҭырқәтәыла Билеџьик ақалақь иаԥну Џьиҳан Ашәыҟәба иқьафурҭа аӡбахә змаҳац Ҭырқәтәыла инхо ԥсыуак дыҟамзар ҟалап. Ари аԥсыршьага ҭыԥ иаҭаауа ҳџьынџьуаа Аԥсны еиԥшныршьалозаап, уи ауп аԥшәмагьы "Џьанаҭ" ҳәа захиҵазгьы.
Бзиа изымбода аҟаб, аиҳарак аӡынра?! Ижәны, мамзар афрын аҟны иӡны, афҩы хааӡа иануаҳалак хымԥада ухнахуеит. Аха аҟаб иалхны еиуеиԥшым ахаа-мыхаақәа Аԥсны имаҷны иҟарҵоит, уи иазҟазоу аиҳарак аҳәаанырцәтәи ҳџьынџьуаа роуп. Аҟаб аҟаҵашьақәеи, иалырхуа афатәқәеи ртәы ҳзеиҭалҳәеит Ҭырқәтәыла аԥсуа қыҭа Калдахәара инхо Фиқреҭ Чкәакәԥҳа.
Аминистрцәа реилазаара аилатәараҿы Арепатриациазы аминистрра иҟанаҵеит 2018 шықәсазы имҩаԥнагаз аусурақәа реихшьаала.
Ҭырқəтəылантəи зҭоурыхтə ҧсадгьыл амҩа ианылаз ҳџьынџьуаҩ, аибашьҩы, "Агəымшəаразы" амедал занашьоу Гəырџьан Храҷ ифырхаҵаратə ҭоурыхи, иахьатəи иҧсҭазаареи ртəы дазааҭгылоит Сырма Ашəҧҳа.
Аԥсныҟа ихынҳәыз ҳџьынџьуаа гәыԥҩык рыԥсҭазаашьеи, урҭ рыԥсадгьыл ахь ирымоу агәыбылреи, рнапы злаку аусқәеи ртәы дазааҭгылоит ажурналист Сырма Ашәԥҳа.
Ашәуа ҭыԥҳа Альбина Каралова лҭаацәеи лареи рҭоурыхтә ԥсадгьыл Аԥсныҟа ишыхынҳәызи аратәи рыԥсҭазаашьеи атәы ҳзеиҭалҳәеит Сырма Ашәԥҳа.
Ҭырқәтәыла, Адаԥазар ақалақь инхо ашәыуа ҭыԥҳа Нурҭен Балԥҳа даныхәыҷыз аахижьҭеи Аԥсныҟа ацара лгәы азыҳәоит. Сынтәа лара илыӡбеит аԥсшәа ҵаны лҭоурыхтә дгьыл аҭаара.
Сҭамԥыл ақалақь, аԥсуа дернеқь аҟны еиҿкаау акәашаратә ансамбльқәа "Редадеи", "Рерашьеи" аҽазыҟаҵарақәа шымҩаԥыргои, аконцертқәа рҟны ахәаԥшцәа ишрыдыркылои ртәы ҳзеиҭеиҳәеит аколлективқәа рсахьаркыратә напхгаҩы Бурақ Хәымсацә.